Diari Oficial de la Generalitat Valenciana


Sumari del DOGV 9267, del 31-01-2022 (2022/666)

RESOLUCIÓ de 25 de gener de 2022, de la Conselleria de Participació, Transparència, Cooperació i Qualitat Democràtica, per la qual s'amplia el termini de resolució establit en la Resolució de 18 d'octubre de 2021, de la Conselleria de Participació, Transparència, Cooperació i Qualitat Democràtica, per la qual es convoca, durant l'exercici 2021-2022, una beca de pràctica professional en protecció de dades.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9267

Data del DOGV
:   31-01-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/666


Data del document
:   25-01-2022

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 25 de gener de 2022, de la Conselleria de Participació, Transparència, Cooperació i Qualitat Democràtica, per la qual s'amplia el termini de resolució establit en la Resolució de 18 d'octubre de 2021, de la Conselleria de Participació, Transparència, Cooperació i Qualitat Democràtica, per la qual es convoca, durant l'exercici 2021-2022, una beca de pràctica professional en protecció de dades. [2022/666]  
  
  
En data 3 de novembre de 2021 es va publicar en el Diari Oficial de la Generalitat Valenciana número 9207 la Resolució de 18 d'octubre 2021, de la consellera de Participació, Transparència, Cooperació i Qualitat Democràtica, per la qual es convoca una beca de pràctica professional en protecció de dades durant l'exercici 2021-2022.  
La convocatòria s'ajustarà a les bases reguladores aprovades per l'Ordre 1/2019, de 28 de novembre, de la Conselleria de Participació, Transparència, Cooperació i Qualitat Democràtica, per la qual s'aproven les bases reguladores de la concessió de beques per a la realització de pràctiques professionals en els centres directius de la Conselleria, publicades en el Diari Oficial de la Generalitat Valenciana número 8692, de data 5 de desembre de 2019, i modificada per l'Ordre 4/2021, de 10 d'agost, publicada en el Diari Oficial de la Generalitat Valenciana número 9153, de data 17 d'agost de 2021.  
L'article 10 de l'Ordre 1/2019, de 28 de novembre, de la Conselleria de Participació, Transparència, Cooperació i Qualitat Democràtica, estableix que «el termini màxim per a dictar i publicar la resolució és de tres mesos, a comptar des de l'endemà de la data de publicació de la convocatòria, sense perjudici que puga ampliar-se en els termes previstos per la normativa reguladora del procediment administratiu comú».  
  
S'han habilitat els mitjans necessaris per a complir el termini esmentat, però la situació de contagis que estem patint des de fa un mes per la covid-19 ha fet que els mitjans personals i materials en aquesta delegació s'hagen vist minvats en aquest sentit i es fa precisa l'ampliació del termini màxim de duració del procediment i, en conseqüència, de la seua corresponent resolució i publicació, de conformitat amb l'article 23 de la Llei 39/2015, d'1 d'octubre, del procediment administratiu comú de les administracions públiques.  
  
Vista la proposta de la comissió avaluadora de la convocatòria d'una beca de pràctica professional en protecció de dades durant l'exercici 2021-2022.  
Per tot això, d'acord amb els preceptes anteriorment exposats, resolc:  
  
Primer  
Ampliar en un mes i mig el termini màxim de resolució de la convocatòria efectuada mitjançant la Resolució de 18 d'octubre de 2021, de la consellera de Participació, Transparència, Cooperació i Qualitat Democràtica, per la qual es convoca una beca de pràctica professional en protecció de dades durant l'exercici 2021-2022, d'acord amb l'article 10 de l'Ordre 1/2019, de 28 de novembre, de la Conselleria de Participació, Transparència, Cooperació i Qualitat Democràtica.  
  
Segon  
Ordenar la publicació de la present resolució en el Diari Oficial de la Generalitat Valenciana, de conformitat amb l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Tercer  
Tal com disposa l'article 23 de la Llei 39/2015, d'1 d'octubre, del procediment administratiu comú de les administracions públiques, contra la present resolució no es pot interposar cap recurs.  
  
València, 25 de gener de 2022.- El sotssecretari (p. d. O 1/2019; DOGV 8692, 05.12.2019): Cristian Veses Donet.